آلمانیا باشباخانی آنگلا مرکل، تورکیه‌نین، 3 میلیون سیغینماچی اوچون چوخ شئی ائتدیگینی سؤیله‌دی.
آنگلا مرکل، آوروپا پارلمانیندا (آ.پ) ان بؤیوک قروپا صاحب اولان آوروپا خالق پارتیسی‌نین مالتادا تشکیل ائدیلن کنفرانسیندا ائتدیگی دانیشمادا، آوروپا بیرلیگینده (آ.ب) یانلیش‌لر ائدیلدیگینی ایفاده ائده‌رک، بیرلیگین خاریجی سرحدلرینی و قونشولارینی کیفایت قدر دوشونمه‌دیگینی ایفاده ائتدی.
آوروپانین، قونشوسو سوریه قونوسوندا اینسانی مسئولیت داشیدیغینی وورغولایان مرکل،
"بورادا اینسانی مسئولیتیمیز یوخ مو دئیه‌جییک؟ بو، تورکیه‌نین، اردنون، لینانین مسئولیتی می دئیه‌جییک؟ شوبهه‌سیز کی، سیغینماچی دوشرگه‌لری‌نین مالیه‌لشدیریلمه‌سی مسئله‌سینی گؤرممزلیک‌دن گلدیک. یئترینجه اورا باخمادیق" دئدی.
بون‌دان اؤترو عاجل انسانی دورومون میدانا گلدیگینی و آلمانیانین اینسانی بیر وظیفه اولدوغو اوچون سیغینماچی‌لاری قبول ائتدیگینی ایفاده ائدن مرکل، بونون دوغرو بیر قرار اولدوغونو دیله گتیردی.
آنگلا مرکل، تورکیه‌نین سیغینماچی‌لار قونوسون‌داکی ایشلرینی دا اؤوه‌رک،
"تورکیه، 3 میلیون سیغینماچی اوچون چوخ شئی ائتدی. آوروپانین بو مؤوضوعدا تورکیه‌نی دستکلمه‌سی ده دوغرودور" دئدی.
